title: Директива 93/54/ЕИО на Съвета от 24 юни 1993 година за изменение на Директива 91/67/EИО за ветеринарно-санитарните изисквания при пускането на пазара на аквакултури и продукти от тях

text:
Важна правна забележка

|

31993L0054

Официален вестник n° L 175 , 19/07/1993 стр. 0034 - 0037 специално финландско издание: глава 3 том 51 стр. 0011  специално шведско издание: глава 3 том 51 стр. 0011  специално чешко издание глава 3 том 14 стр. 325  - 328 специално испанско издание глава 3 том 14 стр. 325  - 328 специално унгарско издание глава 3 том 14 стр. 325  - 328 специално литвийско издание глава 3 том 14 стр. 325  - 328 LV.ES глава 3 том 14 стр. 325  - 328 MT.ES глава 3 том 14 стр. 325  - 328 PL.ES глава 3 том 14 стр. 325  - 328 SK.ES глава 3 том 14 стр. 325  - 328 специално словенско издание глава 3 том 14 стр. 325  - 328

		19930624Директива 93/54/ЕИО на Съветаот 24 юни 1993 годиназа изменение на Директива 91/67/EИО за ветеринарно-санитарните изисквания при пускането на пазара на аквакултури и продукти от тяхСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че в съответствие с член 28 от Директива 91/67/ЕИО на Съвета от 28 януари 1991 г. за ветеринарно-санитарните изисквания при пускането на пазара на аквакултури и продукти от тях [4] е необходимо да се преразгледа списъкът със заболявания, съдържащ се в приложение А на горепосочената директива; като има предвид, че в това преразглеждане трябва да се отрази както докладът на Комисията, отразяващ досегашния опит в тази област, така и становището на Научния ветеринарен комитет;като има предвид, че в съответствие със становището на Научния ветеринарен комитет, списъкът със заболявания трябва да се измени, за да се отразят последните епидемиологични открития и натрупаният опит;като има предвид, че е необходимо да се преразгледа ситуацията с екзотичните за Общността заболявания; като има също така предвид, че актуалните епидемиологични данни свидетелстват за податливостта на някои видове към определени ендемични за Общността заболявания, като съответно трябва да се преразгледа класификацията на тези заболявания в списъци II и III от приложение А към Директива 91/67/ЕИО;като има предвид, че е необходимо да се изяснят някои изисквания, предвидени в Директива 91/67/ЕИО, и по-специално тези, които са свързани с процедурата за одобряване на зоните, както и с условията за пускането на пазара на аквакултури, непринадлежащи към уязвимите видове,ПРИЕ НАСТОЯЩАТА ДИРЕКТИВА:Член 1Директива 91/67/ЕИО се изменя, както следва:1. В член 3а) параграф 1, буква в) се заменя със следното:"в) те не трябва да идват от ферма, която е била обект на забрана от ветеринарно-санитарен характер, и не трябва да са имали контакт с организми от такава ферма, и по-специално от ферма, която е обект на контролните мерки в контекста на Директива 93/53/ЕИО на Комисията от 24 юни 1993 г. за въвеждане на минималните мерки на Общността за борба с някои болести по рибите [*****];б) добавя се следният параграф:"4. Настоящият член се прилага, без да се засягат разпоредбите на Директива 93/53/ЕИО по отношение на борбата с някои заболявания по рибите, по-конкретно включените в списък I";2. Встъпителните думи в член 5, параграф 1 се заменят със следното:"1. За да получи статут на одобрена зона за едно или повече от заболяванията, включени в приложение А, колона 1, списък II, държавата-членка представя на Комисията:";3. Член 5, параграф 2 се заменя със следното:"2. Комисията разглежда подробно информацията, посочена в параграф 1. Комисията използва такава информация като основа за одобряване на зоните в съответствие с процедурата, предвидена в член 26. Ако в съответствие с приложение Б по точки I.Г.5, II.Г или III.Г.5 одобрението на зоната бъде отнето от официалната служба, Комисията отменя решението за нейното одобрение. Повторното одобрение на съответната зона се дава в съответствие с предвидената в член 26 процедура.";4. Встъпителните думи в член 6, параграф 1 се заменят със следното:"1. За да получи статут на одобрена ферма в неодобрена зона за едно или повече от заболяванията, посочени в приложение А, колона 1, списък II, държавите-членки представят пред Комисията:";5. Встъпителните думи в член 7, параграф 1 се заменят със следното:"1. Пускането на пазара на жива риба, принадлежаща към уязвимите видове, посочени в приложение А, колона 2, списък II, техният хайвер или гамети, е предмет на следните допълнителни гаранции:";6. Встъпителните думи в член 8, параграф 1 се заменят със следното:"1. Пускането на пазара на живите мекотели, посочени в приложение А, колона 2, списък II, е предмет на следните допълнителни гаранции:";7. В член 9, първото изречение на точка 1 се заменя със следното:"1. Рибите, предразположени към заболяванията, посочени в приложение А, колона 1, списък II, преди изпращането им се умъртвяват и изкормват."8. В член 9, първото изречение на точка 2 се заменя със следното:"2. Живите мекотели, предразположени към заболяванията, посочени в приложение А, колона 1, списък II, се доставят за директна човешка консумация или на консервната промишленост; те не се поставят повторно във водна среда, освен ако:";9. Член 14 се заменя със следното:"Член 141. Без да се засягат изискванията относно заболяванията, посочени в приложение А, колона 1, списък III, определени в съответствие с членове 12 и 13, пускането на пазара на отглеждана във ферми жива риба, непринадлежаща към уязвимите видове, посочени в приложение А, колона 2, списък II, както и на хайвера и гаметите на тази риба, трябва да отговаря на следните допълнителни изисквания:а) когато се въвеждат в одобрена зона, е необходимо, съобразно член 11, тези продукти да се придружават от документ за придвижване, съответстващ на образеца, изготвен според предвидената в член 26 процедура, който документ удостоверява, че те идват от зона със същия здравен статус, от одобрена ферма в неодобрена зона или от ферма, която може да бъде разположена в неодобрена зона, при условие че във фермата не се отглежда риба, принадлежаща към уязвимите видове, посочени в приложение А, колона 2, списък II, и че не е свързана с проточни, крайбрежни или естуарни води.Въпреки това до излизането на резултата от прегледа, предвиден в член 28, държавите-членки могат, в съответствие с предвидената в член 26 процедура, да поискат дерогация от предходната алинея, и по-конкретно с цел забрана на въвеждането в одобрената зона на рибата, посочена в настоящия параграф, произхождаща от одобрена ферма, разположена в неодобрена зона, при условие че във фермата не се отглежда риба, принадлежаща към уязвимите видове, посочени в приложение А, колона 2, списък II, и че не е свързана с проточни, крайбрежни или естуарни води. За да се гарантира единното спазване на тази разпоредба, в рамките на горната процедура се приемат съответните подходящи условия и мерки. Докато се приемат подобни мерки, остават в сила съответните национални разпоредби, доколкото са в съответствие с общите разпоредби на Договора;б) Когато се въвеждат във ферма, която, въпреки че е разположена в неодобрена зона, отговаря на условията на приложение В, тези продукти, съгласно член 11, се придружават от документ за придвижване, съответстващ на образеца, изготвен според предвидената в член 26 процедура, който удостоверява, че те идват от зона със същия здравен статус, от одобрена ферма в неодобрена зона или от ферма, която може да бъде разположена в неодобрена зона, при условие че във фермата не се отглежда риба, принадлежаща към уязвимите видове, посочени в приложение А, колона 2, списък II, и че не е свързана с проточни, крайбрежни или естуарни води.2. Определените в параграф 1 изисквания се прилагат спрямо пускането на пазара на отглежданите във ферми мекотели, непринадлежащи към уязвимите видове, включени в приложение А, колона 2, списък II.3. Без да се засягат изискванията за заболяванията, посочени в приложение А, колона 1, списък III, установени в съответствие с членове 12 и 13, пускането на пазара на уловена риба, мекотели или ракообразни, както и на техния хайвер или гамети, е предмет на следните допълнителни изисквания:а) Когато се въвеждат в одобрена зона, в съответствие с член 11, те се придружават от документ за придвижване, съответстващ на образеца, изготвен според предвидената в член 26 процедура, който удостоверява, че те идват от зона със същия здравен статус.б) Когато се въвеждат във ферма, която, макар и разположена в неодобрена зона, отговаря на условията на приложение В, те, в съответствие с член 11, се придружават от документ за придвижване, съответстващ на образеца, изготвен според предвидената в член 26 процедура, който удостоверява, че идват от одобрена зона.в) Когато такива организми се ловят извън континенталния шелф и са предназначени за развъждане в одобрени зони и одобрени ферми, те трябва да се поставят под карантина под надзора на официалните органи, в подходящи съоръжения и при подходящи условия, които се определят в съответствие с предвидената в член 26 процедура.4. Изискванията, предвидени в параграфи 1, 2 и 3, не се прилагат в случаите, когато практическият опит и/или научните доказателства показват, че не се наблюдава пасивно предаване на заболяването когато аквакултурите, техният хайвер или гамети, непринадлежащи към уязвимите видове, посочени в приложение А, колона 2, списък II, се преместват от неодобрена в одобрена зона.В съответствие с предвидената в член 26 процедура Комисията изготвя списъка с аквакултурите, за които се прилага предвидената в първата алинея дерогация, като при необходимост внася в него изменения, отразяващи постиженията на научно-техническия прогрес. Специалните условия за пускането на пазара на такива организми, включително образецът за задължителния придружителен документ, се приемат и изменят съгласно същата процедура.5. Настоящият член не се прилага за декоративни тропически риби, отглеждани постоянно в аквариуми.";10. Към член 19 се добавя следният параграф:"4. Ако до 1 януари 1994 г. не е взето решение за изготвянето на посочения в параграф 1 списък, могат да се приемат задължителните преходни мерки, в съответствие с предвидената в член 26 процедура, за период от три години.";11. Към член 20 се добавя следният параграф:"3. До установяване на условията за внос, предвидени в настоящата директива, държавите-членки са длъжни да гарантират, че вносът на аквакултури и продукти от тях от трети страни се извършва при условия, които са поне равносилни на прилаганите при производството и пускането на пазара на продуктите на Общността.";12. Член 24 се заменя със следния текст:"Член 24В случаите, когато инфекциозно или заразно заболяване по аквакултурите, което може да застраши здравето на добитъка в държава-членка, се появи или се разпространи в трета страна, или ако това е оправдано поради друга причина от ветеринарно-санитарен характер, правилата, процедурите и мерките, предвидени в член 19 от Директива 90/675/ЕИО, се прилагат към продуктите от аквакултури, а тези предвидени в член 18 от Директива 91/496/ЕИО се прилагат към аквакултурите.";13. Приложение А се заменя със следното:""19930624ПРИЛОЖЕНИЕ АСПИСЪК НА ЗАБОЛЯВАНИЯТА/ПАТОГЕНИТЕ ПО РИБИ, МЕКОТЕЛИ И РАКООБРАЗНИ1 | 2 |Заболяване/патоген | Уязвими видове |СПИСЪК IРибиИнфекциозна анемия по сьомгите (ISA) | Атлантическа сьомга (Salmo salar) |СПИСЪК IIРибиВирусна хеморагична септицемия (VHS) | Сьомгови риби |Липан (Thymallus thymallus); |Пелед (Coregonus spp.); |Щука (Esox lucius); |Калкан (Scophthalmus maximus); |Инфекциозна хемопоетична некроза (IHN) | Сьомгови риби |Дребна щука (Esox lucius) |МекотелиBonamia ostreae | Стрида (Ostrea edulis) |Marteilla refringens | Стрида (Ostrea edulis) |СПИСЪК IIIРибиИнфекциозна панкреатична некроза по рибите (IPN) | Да се уточни в програмата, предвидена в членове 12 и 13 |Пролетна виремия по шараните (SVC) |Бактериално бъбречно заболяване (BKD) (Renibacterium salmonidarum) |Фурункулоза (Aeromonas salmonicida) |(Йерсиниоза) (ERM) (Yersinia ruckeri) |Gyrodactylus salaris |РакообразниЧума по речните раци (Aphanomyces astaci) | |""14. Позоваванията към "списък I" на приложение А се заличават от приложения Б, В и Г.Член 21. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива преди 1 юли 1994 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът за извършването на това позоваване се определят от държавите-членки.2. Държавите-членки съобщават на Комисията текста на основните разпоредби от своето национално законодателство в областта, уредена с настоящата директива.Член 3Адресати на настоящата директива са държавите-членки.Съставено в Люксембург на 24 юни 1993 година.За СъветаПредседателB. Westh[1] ОВ C 324, 10.12.1992 г., стр. 16.[2] ОВ C 150, 31.5.1993 г.[3] ОВ C 129, 10.5.1993 г., стр. 6.[4] ОВ L 46, 19.2.1991 г., стр. 1.[*****] ОВ L 175, 19.7 1993 г., стр. 23."--------------------------------------------------


title: Директива 2006/55/EO на Комисията от 12 юни 2006 година за изменение на приложение III към Директива 66/402/ЕИО на Съвета относно максималното тегло на партидите семенаТекст от значение за ЕИП.

text:
Важна правна забележка

|

32006L0055

Официален вестник n° L 159 , 13/06/2006 стр. 0013 - 0013

		20060612Директива 2006/55/EO на Комисиятаот 12 юни 2006 годиназа изменение на приложение III към Директива 66/402/ЕИО на Съвета относно максималното тегло на партидите семена(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури [1], и по-специално член 21а от нея,като има предвид, че:(1) Неотдавна бяха ревизирани международните правила относно максималните тегла на партидите семена на някои видове зърнени култури, по специално Triticum aestivum, Triticum spelta, Secale cereale, Triticosecale и Oryza sativa, Avena sativa и Hordeum vulgare.(2) Е целесъобразно да се адаптират максималните тегла на тези видове, определени в законодателството на Общността.(3) Директива 66/402/ЕИО следва съответно да се измени.(4) Мерките, предвидени в настоящата директива, са в съответствие със становището на Постоянния комитет за семена и посадъчен материал в селското стопанство, градинарството и горското стопанство,ПРИЕ НАСТОЯЩАТА ДИРЕКТИВА:Член 1В колона 2 от таблицата в приложение III към Директива 66/402/ЕИО на Съвета "25" се заменя с "30".Член 21. Държавите-членки въвеждат законовите, подзаконовите и административните разпоредби, необходими за да се съобразят с настоящата директива, най-късно до 31 декември 2006 г. Те информират незабавно Комисията за текстовете на тези разпоредби, както и за таблицата на съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се прави при официалното им публикуване. Държавите-членки определят как да се правят тези препратки.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на седмия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 12 юни 2006 година.За КомисиятаMarkos KyprianouЧлен на Комисията[1] ОВ 125, 11.7.1966 г., стр. 2309/66. Директива, последно изменена с Директива 2004/117/ЕО (ОВ L 14, 18.1.2005 г., стр. 18).--------------------------------------------------


title: Директива 2009/148/ЕО на Европейския парламент и на Съвета от 30 ноември 2009 година относно защитата на работниците от рискове, свързани с експозиция на азбест по време на работа (Текст от значение за ЕИП)

text:
               16.12.2009

               BG

               Официален вестник на Европейския съюз

               L 330/28

      ДИРЕКТИВА 2009/148/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 30 ноември 2009 година
   относно защитата на работниците от рискове, свързани с експозиция на азбест по време на работа
   (кодифицирана версия)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 137, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 83/477/ЕИО на Съвета от 19 септември 1983 г. относно защитата на работниците от рискове, свързани с експозиция на азбест по време на работа (Втора специална директива по смисъла на член 8 от Директива 80/1107/ЕИО) (3) е била неколкократно съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               Азбестът е особено опасен агент, който може да причини сериозни заболявания и който присъства в значителен брой работни обстановки, и следователно много работници са изложени на потенциален риск за здравето им. Крокидолитът се счита за особено опасен вид азбест.

               (3)

               Съвременните постижения на науката не са такива, че да може да бъде определено ниво, под което рисковете за здравето да отпаднат, но намаляването на експозицията на азбест все пак ще намали риска от развитие на свързани с азбеста заболявания. В тази връзка е необходимо да се предвиди създаването на специални хармонизирани мерки за защита на работниците по отношение на азбеста. Следователно настоящата директива включва минимални изисквания, които ще бъдат преразгледани въз основа на натрупания опит и развитието на технологиите в тази област.

               (4)

               Оптичната микроскопия не позволява преброяване на най-малките вредни за здравето влакна и въпреки това тя е най-често използваният метод за редовно измерване на азбеста.

               (5)

               Важни са превантивните мерки за защита на здравето на експонирани на азбест работници, както и предвидените за държавите-членки ангажименти, свързани с наблюдението на здравето на тези работници.

               (6)

               За да се осигури яснота на определението за влакната, те следва да бъдат определени или чрез минералогичните термини или чрез техния CAS номер (Chemical Abstract Service — служба, предоставяща обобщена информация за химичните вещества).

               (7)

               Без да се засягат други общностни разпоредби относно предлагането на пазара и употребата на азбест, ограничаването на дейностите, свързани с експозиция на азбест, следва да играе много важна роля за предотвратяването на заболявания, свързани с подобна експозиция.

               (8)

               Системата на уведомяване за дейностите, свързани с експозиция на азбест, следва да бъде адаптирана към новите работни обстановки.

               (9)

               Забраната за прилагане на азбест чрез шприцоване не е достатъчна, за да се предотврати отделянето на азбестови влакна в атмосферата. Важно е също така да се забранят дейности, които водят до експозиция на работниците на азбестови влакна по време на добива на азбест или на производството и преработката на азбестови продукти, съдържащи нарочно добавени азбестови влакна, с оглед на тяхното високо и труднопредотвратимо ниво на експозиция.

               (10)

               Необходимо е да се определи методологията за вземане на проби с цел измерване на концентрацията на азбест във въздуха, както и методът за преброяване на влакната, като се вземат предвид най-новите технически знания.

               (11)

               Въпреки че все още не е възможно да се определи праг на експозицията, под който азбестът не поражда риск от ракови заболявания, професионалната експозиция на работниците следва да се намали до минимум.

               (12)

               От работодателите следва да се изисква, преди да започнат даден проект за отстраняване на азбест, да определят наличието или предполагаемото наличие на азбест в сградите или инсталациите и да съобщят тази информация на лицата, които може да бъдат експонирани на азбест в резултат на употребата му, на дейностите по поддръжката или на други дейности във или по сградите.

               (13)

               Следва да се гарантира, че работите по разрушаване или по отстраняване на азбеста се извършват от предприятия, които са запознати с всички предпазни мерки, които трябва да бъдат предприети, за да бъдат защитени работниците.

               (14)

               На работниците, които са експонирани или е вероятно да бъдат експонирани на азбест, следва да бъде предоставено специално обучение, с цел да се допринесе значително за намаляване рисковете, свързани с подобна експозиция.

               (15)

               С цел ранното откриване на патологии, свързани с азбест, следва да се предвидят практически препоръки за клиничната оценка на експонираните работници, като се вземат предвид най-новите медицински познания.

               (16)

               Тъй като целта на предложеното действие, а именно подобряването на защитата на работниците по отношение на рисковете, свързани с експозицията на азбест по време на работа, не може да бъде постигната в достатъчна степен от държавите-членки и следователно, поради мащаба и последиците на действието, може да бъде постигната по-добре на общностно равнище, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа за пропорционалност, уреден в същия член, настоящата директива не надхвърля необходимото за постигането на тази цел.

               (17)

               Разпоредбите, съдържащи се в настоящата директива, представляват конкретна стъпка към изграждането на социалното измерение на вътрешния пазар. Тези разпоредби се ограничават до минимум, за да не се затруднява в неоправдана степен създаването и развитието на малките и средните предприятия.

               (18)

               Настоящата директива не следва да засяга задълженията на държавите-членки относно сроковете за транспониране в националното право на директивите, които са посочени в приложение II, част Б,

         ПРИЕХА НАСТОЯЩАТА ДИРЕКТИВА:
   Член 1
   1.   Настоящата директива има за цел защитата на работниците от рискове за тяхното здраве, които произтичат или е вероятно да произтекат от експозиция на азбест по време на работа, включително и предотвратяването на такива рискове.
   С нея се определят граничните стойности на тази експозиция, както и други конкретни изисквания.
   2.   Настоящата директива не засяга правото на държавите-членки да прилагат или въвеждат законови, подзаконови или административни разпоредби, които осигуряват на работниците по-голяма защита, най-вече по отношение на замяната на азбеста с по-безопасни заместители.
   Член 2
   За целите на настоящата директива с понятието „азбест“ се означават следните влакнести силикати:

               а)

               азбестов актинолит, CAS № 77536-66-4 (5);

               б)

               азбестов грунерит (амозит), CAS № 12172-73-5 (5);

               в)

               азбестов антофилит, CAS № 77536-67-5 (5);

               г)

               хризотил, CAS № 12001-29-5 (5);

               д)

               крокидолит, CAS № 12001-28-4 (5);

               е)

               азбестов тремолит, CAS № 77536-68-6 (5).

         Член 3
   1.   Настоящата директива се прилага по отношение на дейности, при които по време на работа работниците са или може да бъдат експонирани на прах от азбест или съдържащи азбест материали.
   2.   При всяка дейност, при която е вероятно да съществува риск от експозиция на прах от азбест или от съдържащи азбест материали, рискът трябва да бъде оценен така, че да бъдат определени естеството и степента на експозиция на работниците на прах от азбест или съдържащи азбест материали.
   3.   При условие че експозицията на работниците е спорадична и с ниска интензивност и когато от резултатите от оценката на риска, посочена в параграф 2, е ясно, че граничните стойности на експозиция на азбест няма да бъдат превишавани във въздуха в зоната на работа, членове 4, 18 и 19 може да не се прилагат, когато работата е свързана със:

               а)

               кратки, непродължителни дейности по поддръжка, при които се работи само с нечупливи материали;

               б)

               отстраняване без повреждане на неразпаднали се материали, в които азбестовите влакна са здраво свързани в една матрица;

               в)

               капсуловане или уплътняване на материали, съдържащи материали, които са в добро състояние;

               г)

               наблюдение и контрол на въздуха и вземане на проби, предназначени за откриване на наличието на азбест в конкретен материал.

         4.   След консултация с представителите на социалните партньори, в съответствие с националното законодателство и практика държавите-членки предвиждат практически насоки за определянето на спорадичната експозиция и на експозицията с ниска интензивност, както е предвидено в параграф 3.
   5.   Посочената в параграф 2 оценка е предмет на консултации с работниците и/или техните представители в предприятието или учреждението и се преразглежда, ако има причина да се смята, че е неправилна или че в работата е настъпила значителна промяна.
   Член 4
   1.   Мерките, посочени в параграфи 2—5, се предприемат при спазване на член 3, параграф 3.
   2.   Посочените в член 3, параграф 1 дейности се обхващат от система за уведомление, администрирана от съответния отговорен орган на държавата-членка.
   3.   Уведомлението, посочено в параграф 2, се изпраща от работодателя на отговорния орган на държавата-членка преди започване на работата в съответствие с националните законови, подзаконови и административни разпоредби.
   Уведомлението трябва да включва най-малкото кратко описание на:

               а)

               местонахождението на работната площадка;

               б)

               вида и количествата на използвания или обработван азбест;

               в)

               провежданите дейности и процеси;

               г)

               броя на участващите работници;

               д)

               началната дата и продължителността на работата;

               е)

               мерките, предприети за ограничаване на експозицията на работниците на азбест.

         4.   Работниците и/или техните представители в съответното предприятие или учреждение получават достъп до документите, във връзка с които се изпраща уведомлението, посочено в параграф 2, свързани със собственото им предприятие или учреждение, в съответствие с националното законодателство.
   5.   Винаги, когато дадена промяна в условията на работа може да доведе до значително увеличаване на експозицията на прах от азбест или съдържащи азбест материали, трябва да бъде изпратено ново уведомление.
   Член 5
   Забраняват се прилагането на азбест посредством шприцоване и дейностите, включващи използване на изолационни или звуконепроницаеми материали с ниска плътност (под 1 g/cm3), които съдържат азбест.
   Без да се засяга прилагането на други общностни разпоредби относно предлагането на пазара и употребата на азбест, се забраняват дейностите, при които работниците са експонирани на азбестови влакна по време на добива на азбест, на производството и преработката на азбестови продукти или на производството и преработката на продукти, съдържащи нарочно добавен азбест, с изключение на обработката и обезвреждането на продукти, получени в резултат на разрушаване или отстраняване на азбест.
   Член 6
   За всички дейности, посочени в член 3, параграф 1, експозицията на работниците на прах от азбест или от съдържащи азбест материали на мястото на работа трябва да бъде намалена до минимум и във всички случаи под граничната стойност, определена в член 8, по-специално чрез следните мерки:

               а)

               броят на работниците, които са или е вероятно да бъдат експонирани на прах от азбест или от съдържащи азбест материали, трябва да бъде ограничен във възможно най-голяма степен;

               б)

               работните процеси трябва да бъдат разработени така, че да не се получава азбестов прах или ако това се окаже невъзможно, да се избягва изпускането на азбестов прах във въздуха;

               в)

               всяко помещение и оборудване, в което се обработва азбест, трябва да може да бъде редовно и ефективно почиствано и поддържано;

               г)

               азбестът или материалите, които са източник на азбестов прах, трябва да бъдат съхранявани и транспортирани в подходящи плътно затворени опаковки;

               д)

               отпадъците трябва да се събират и отстраняват от работното място в най-кратки срокове, в подходящи плътно затворени опаковки с етикети, указващи, че същите съдържат азбест; тази мярка не се прилага за дейностите в областта на минното дело; след това тези отпадъци се третират в съответствие с Директива 91/689/ЕИО на Съвета от 12 декември 1991 г. относно опасните отпадъци (6).

         Член 7
   1.   В зависимост от резултатите от първоначалната оценка на риска и за да се осигури спазването на граничната стойност, определена в член 8, се извършва редовно измерване на концентрацията на азбестови влакна във въздуха на работното място.
   2.   Взетите проби трябва да бъдат представителни за личната експозиция на работника на прах от азбест или от съдържащи азбест материали.
   3.   Вземането на проби се извършва след консултация с работниците и/или техните представители в предприятието или учреждението.
   4.   Вземането на проби се извършва от персонал с необходимата квалификация. Взетите проби трябва да бъдат анализирани впоследствие в съответствие с параграф 6 в лаборатории, оборудвани за преброяване на влакната.
   5.   Продължителността на вземането на проби трябва да бъде такава, че да може да бъде установена представителната експозиция за осемчасов референтен период (една смяна) чрез измервания или изчисления, представени като средна стойност за определен референтен период.
   6.   Преброяването на влакната се извършва по възможност с фазово-контрастен микроскоп (РСМ) в съответствие с метода, препоръчан през 1997 г. от Световната здравна организация (СЗО) (7) или посредством всеки друг метод, даващ равностойни резултати.
   За целите на измерването на концентрацията на азбест във въздуха, както е посочено в параграф 1, се вземат предвид само влакна с дължина по-голяма от пет микрометра, ширина по-малка от три микрометра и съотношение между дължината и ширината по-голямо от 3:1.
   Член 8
   Работодателите следят никой работник да не бъде експониран на концентрация на азбест във въздуха, превишаваща 0,1 влакна на cm3, измерена като средна стойност за осемчасов референтен период (TWA).
   Член 9
   Измененията, необходими за адаптиране към техническия прогрес на приложение I към настоящата директива, се приемат в съответствие с процедурата, посочена в член 17 от Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (8).
   Член 10
   1.   При превишаване на граничната стойност, определена в член 8, колкото е възможно по-скоро трябва да се определят причините за превишаването на граничната стойност, както и да бъдат предприети подходящи мерки за подобряване на ситуацията.
   Работата в засегнатите зони трябва да бъде прекъсната до предприемането на подходящи мерки за защита на работниците.
   2.   За да бъде проверена ефективността на мерките, посочени в параграф 1, първа алинея, незабавно се извършва ново определяне на концентрацията на азбест във въздуха.
   3.   Когато експозицията не може да бъде намалена с други средства и спазването на граничната стойност налага носенето на лични средства за защита на дихателните органи, това не може да продължава постоянно и се ограничава до минимум по отношение на всеки работник. При работа, която изисква използването на такива средства, се предвиждат почивки, съобразени с физическите и климатичните условия, които при необходимост се предвиждат след съгласуване с работниците и/или техните представители в съответствие с националното законодателство и практика.
   Член 11
   Преди започването на работи по разрушаване или поддръжка, работодателите предприемат всички подходящи мерки, ако е необходимо чрез получаване на информация от собствениците на помещенията, за да установят наличието на материали, за които се предполага, че съдържат азбест.
   Ако има някакво съмнение за наличието на азбест в даден материал или конструкция, се спазват приложимите разпоредби по настоящата директива.
   Член 12
   При определени дейности, като например разрушаване, отстраняване на азбест, ремонт и поддръжка, по отношение на които може да се очаква превишаване на граничната стойност, определена в член 8, въпреки използването на технически превантивни мерки за ограничаването на концентрацията на азбест във въздуха, работодателят определя мерките, предназначени за осигуряване на защитата на работниците по време на тези дейности, и по-специално следните:

               а)

               на работниците се раздават подходящи средства за защита на дихателните органи и други лични предпазни средства, които трябва да бъдат носени от тях;

               б)

               поставят се предупредителни табели, указващи, че е възможно превишаване на граничната стойност, определена в член 8; и

               в)

               предотвратява се разпространяването на прах от азбест или от съдържащи азбест материали извън работните помещения или работната площадка.

         Преди започване на дейностите с работниците и/или техните представители в предприятието или учреждението се провеждат консултации във връзка с тези мерки.
   Член 13
   1.   Преди започване на работи по разрушаване или отстраняване на азбест и/или съдържащи азбест материали от сгради, строителни конструкции, машини, инсталации или от кораби, се изготвя план за работа.
   2.   Планът, посочен в параграф 1, трябва да предвижда мерките, необходими за осигуряване на безопасността и здравето на работниците на работното място.
   Планът трябва по-специално да предвижда, че:

               а)

               азбестът и/или съдържащите азбест материали следва да се отстранят, преди да бъдат приложени техниките за разрушаване, освен когато това би причинило по-голям риск за работниците, отколкото ако азбестът и/или съдържащите азбест материали бъдат оставени на място;

               б)

               при необходимост се предоставят личните предпазни средства, посочени в член 12, първа алинея, буква а);

               в)

               след приключване на работите по разрушаване или отстраняване на азбеста в съответствие с националното законодателство и практики трябва да се провери отсъствието на рискове, свързани с експозиция на азбест на работното място.

         По искане на компетентните органи планът трябва да съдържа информация за следното:

               а)

               естеството и вероятната продължителност на работата;

               б)

               мястото, където се изпълнява работата;

               в)

               прилаганите методи, когато работата налага боравене с азбест или със съдържащи азбест материали;

               г)

               характеристиките на средствата, използвани за:

                           i)

                           защита и обеззаразяване на натоварените с работата работници;

                           ii)

                           защита на други лица, намиращи се на работната площадка или в близост до нея.

         3.   По искане на компетентните органи те трябва да бъдат уведомени за плана, посочен в параграф 1, преди началото на планираната работа.
   Член 14
   1.   Работодателите трябва да осигурят подходящо обучение за всички работници, които са или е вероятно да бъдат експонирани на прах от азбест или от съдържащи азбест материали. Подобно обучение трябва да бъде предоставяно на редовни интервали и без разходи за работниците.
   2.   Съдържанието на обучението трябва да бъде лесно разбираемо за работниците. То трябва да им даде възможност да придобият необходимите знания и умения по отношение на профилактиката и безопасността, особено във връзка със:

               а)

               свойствата на азбеста и неговото въздействие върху здравето, включително синергичния ефект с тютюнопушенето;

               б)

               видовете продукти или материали, които е вероятно да съдържат азбест;

               в)

               операциите, които могат да доведат до експозиция на азбест и значението на профилактичния контрол за минимизиране на експозицията;

               г)

               практиките за безопасна работа, контрол и защитни средства;

               д)

               подходящата роля, избора, подбора, ограниченията и правилното използване на средствата за защита на дихателните органи;

               е)

               аварийните процедури;

               ж)

               процедурите за обеззаразяване;

               з)

               процедурите за обезвреждане на отпадъците;

               и)

               изискванията в областта на медицинското наблюдение.

         3.   На общностно равнище се разработват практически насоки за обучение на работниците, занимаващи се с отстраняване на азбест.
   Член 15
   Преди извършването на работи по разрушаване или отстраняване на азбест предприятията трябва да предоставят доказателства за техните възможности в тази област. Доказателствата се изготвят в съответствие с националното законодателство и/или практика.
   Член 16
   1.   При спазване на член 3, параграф 3, за всички дейности, посочени в член 3, параграф 1, се предприемат подходящи мерки, които да гарантират, че:

               а)

               местата, в които ще бъдат извършени тези дейности, са:

                           i)

                           ясно разграничени и обозначени с табели;

                           ii)

                           недостъпни за работниците, освен за онези от тях, които поради своята работа или задължения трябва да влязат в тях;

                           iii)

                           райони, в които пушенето е забранено;

               б)

               съществуват зони, където работниците могат да се хранят и пият без риск от замърсяване с азбестов прах;

               в)

               работниците разполагат с подходящо работно или защитно облекло; работното или защитното облекло остава в рамките на предприятието; то обаче може да бъде почистено на места извън предприятието, специално оборудвани за този вид дейност, ако предприятието само не извършва тяхното почистване; в такива случаи облеклото се транспортира в затворени контейнери;

               г)

               за работното или защитното облекло, от една страна, и личните дрехи, от друга, са осигурени отделни помещения за съхранение;

               д)

               в случай на свързана с прах работа на работниците са предоставени подходящи и достатъчни помещения за измиване и личен тоалет, включително душове;

               е)

               защитното облекло се съхранява на предварително определено за целта място; то се проверява и почиства след всяка употреба, като се предприемат подходящи мерки за поправката или подмяната на повреденото облекло или лични предпазни средства преди по-нататъшната им употреба.

         2.   Работниците не могат да бъдат заставяни да заплащат стойността на мерките, предприети при прилагане на разпоредбите на параграф 1.
   Член 17
   1.   При всички дейности, посочени в член 3, параграф 1, се предприемат подходящи мерки за предоставяне на работниците и на техните представители в предприятието или учреждението на достатъчна информация относно:

               а)

               потенциалния риск за здравето от експозиция на прах от азбест или съдържащи азбест материали;

               б)

               наличието на нормативно определени гранични стойности, както и необходимостта от мониторинг на въздуха;

               в)

               хигиенните изисквания, включително и необходимостта от въздържане от пушене;

               г)

               необходимите предпазни мерки, свързани с носенето и използването на защитно облекло и предпазни средства;

               д)

               специалните предпазни мерки, предназначени да минимизират експозицията на азбест.

         2.   В допълнение към посочените в параграф 1 мерки и при спазване на член 3, параграф 3 се предприемат подходящи мерки с цел:

               а)

               работниците и/или техните представители в предприятието или учреждението да имат достъп до резултатите от измерването на концентрацията на азбест във въздуха и да могат да получат обяснение за значението на тези резултати;

               б)

               ако резултатите превишават граничната стойност, предвидена в член 8, засегнатите работници и техните представители в предприятието или учреждението да се уведомяват, колкото е възможно по-бързо, за факта и причините за това и да се провеждат консултации с работниците и/или техните представители в предприятието или учреждението относно мерките, които да се предприемат или при неотложни случаи, те да бъдат уведомени за предприетите мерки.

         Член 18
   1.   Мерките, посочени в параграфи 2—5, се предприемат при спазване на член 3, параграф 3.
   2.   Преди да започне експозицията на прах от азбест или от съдържащи азбест материали, трябва да бъде изготвена оценка на здравето на всеки един работник.
   Тази оценка включва специален преглед на гръдния кош. В приложение I са дадени практически препоръки, които държавите-членки може да използват при клинична оценка на работниците; тези препоръки се адаптират към техническия прогрес в съответствие с процедурата, посочена в член 17 от Директива 89/391/ЕИО.
   Докато продължава експозицията, трябва да се изготвя нова оценка най-малко веднъж на 3 години.
   За всеки работник се създава личен медицински картон в съответствие с националното законодателство и/или практика.
   3.   След клиничната оценка, посочено в параграф 2, втора алинея, лекарят или органът, отговарящ за медицинското наблюдение на работника, следва в съответствие с националното законодателство да даде своето мнение относно евентуалните индивидуални защитни или превантивни мерки, които трябва да бъдат предприети, или да определи посочените мерки.
   При необходимост те може да включват изтегляне на въпросния работник от работа, свързана с експозиция на прах от азбест или от съдържащи азбест материали.
   4.   На работниците трябва да бъдат предоставени информация и съвети във връзка с всякаква оценка на тяхното здраве, на която те могат да се подложат след края на експозицията.
   Лекарят или органът, отговарящ за медицинското наблюдение на работниците, може да предпише, че медицинското наблюдение трябва да продължи след края на експозицията за срок, който прецени за необходим за защитата на здравето на съответния работник.
   Подобно продължаващо наблюдение се извършва в съответствие със законодателството и/или практиката на отделните държави-членки.
   5.   Всеки засегнат работник или работодател може да поиска преразглеждане на оценките, посочени в параграф 3, в съответствие с националното законодателство.
   Член 19
   1.   Мерките, посочени в параграфи 2, 3 и 4, се предприемат при спазване на член 3, параграф 3.
   2.   Работодателят трябва да впише в регистър всички работници, които отговарят за извършването на изброените в член 3, параграф 1 дейности, като посочи естеството и продължителността на всяка дейност, както и експозицията, на която са изложени работниците. Лекарят и/или отговарящият за медицинското наблюдение орган има достъп до този регистър. Всеки засегнат работник има достъп до личните си резултати в регистъра. Работниците и/или техните представители в предприятието имат достъп до анонимната агрегирана информация, съдържаща се в регистъра.
   3.   Регистърът, посочен в параграф 2, и личните медицински картони, посочени в член 18, параграф 2, четвърта алинея, се съхраняват най-малко в продължение на 40 години след края на експозицията в съответствие с националното законодателство и/или практика.
   4.   Документите, посочени в параграф 3, се предоставят на отговорния орган в случаите, когато предприятието преустанови дейността, в съответствие с националното законодателство и/или практика.
   Член 20
   Държавите-членки установяват подходяща система от санкции за нарушаване на националното законодателство, прието в съответствие с настоящата директива. Тези санкции трябва да бъдат ефективни, пропорционални и възпиращи.
   Член 21
   Държавите-членки водят регистър на доказаните случаи на азбестоза и мезотелиома.
   Член 22
   На всеки пет години държавите-членки представят на Комисията доклад относно практическото изпълнение на настоящата директива под формата на отделна глава от единния доклад, предвиден в член 17а, параграфи 1, 2 и 3 от Директива 89/391/ЕИО, който служи за основа на оценката, която Комисията извършва в съответствие с член 17а, параграф 4 от същата директива.
   Член 23
   Държавите-членки съобщават на Комисията текста на разпоредбите от националното законодателство, които те приемат в областта, уредена с настоящата директива.
   Член 24
   Директива 83/477/ЕИО, изменена с директивите, посочени в приложение II, се отменя, без да се засягат задълженията на държавите-членки относно сроковете за транспониране в националното право на директивите, които са посочени в приложение II, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение III.
   Член 25
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 26
   Адресати на настоящата директива са държавите-членки.

      Съставено в Брюксел на 30 ноември 2009 година.

            За Европейския парламент

            Председател

         J. BUZEK

            За Съвета

            Председател

         B. ASK

      (1)  Становище от 10 юни 2009 г. (все още непубликувано в Официален вестник).

      (2)  Становище на Европейския парламент от 20 октомври 2009 г. (все още непубликувано в Официален вестник) и решение на Съвета от 26 ноември 2009 г.

      (3)  ОВ L 263, 24.9.1983 г., стр. 25.

      (4)  Вж. приложение II, част А.

      (5)  Номер в Регистъра на Chemical Abstract Service (CAS).

      (6)  ОВ L 377, 31.12.1991 г., стр. 20.

      (7)  Определяне на концентрациите на влакна във въздуха. Препоръчан метод чрез фазово-контрастен оптически микроскоп (метод на мембранен филтър), СЗО, Женева, 1997 г. (ISBN 92 4 154496 1).

      (8)  ОВ L 183, 29.6.1989 г., стр. 1.

      ПРИЛОЖЕНИЕ I

         Практически препоръки за клиничната оценка на работниците, посочени в член 18, параграф 2, втора алинея

                  1.

                  Съвременните научни познания показват, че експозицията на азбестови влакна може да предизвика следните заболявания:

                              —

                              азбестоза,

                              —

                              мезотелиом,

                              —

                              карцином на белия дроб,

                              —

                              гастроинтестинален карцином.

                  2.

                  Лекарят и/или органът, отговарящ за медицинското наблюдение на експонираните на азбест работници, трябва да е запознат с условията или обстоятелствата, свързани с експозицията на всеки отделен работник.

                  3.

                  Медицинският преглед на работниците следва да се извършва в съответствие с принципите и практиките на трудовата медицина. Същият следва да включва най-малко следните мерки:

                              —

                              изготвяне на медицинска и професионална анамнеза на работника,

                              —

                              персонално интервю,

                              —

                              общ клиничен преглед, по-специално на гръдния кош,

                              —

                              изследване на белодробните функции (респираторни обеми и честота на дишането).

                        Лекарят и/или органът, отговарящ за медицинското наблюдение, следва да вземе решение относно провеждането на допълнителни прегледи, като например цитологични тестове на слюнка или рентгеново изследване на белите дробове или томоденситометрия, като отчита най-новите познания в областта на трудовата медицина.

      ПРИЛОЖЕНИЕ II
      ЧАСТ A

         Отменената директива и списък на нейните последващи изменения

         (посочени в член 24)

                  Директива 83/477/ЕИО на Съвета
                  (ОВ L 263, 24.9.1983 г., стp. 25)

                  Директива 91/382/ЕИО на Съвета
                  (ОВ L 206, 29.7.1991 г., стp. 16)

                  Директива 98/24/ЕО на Съвета
                  (ОВ L 131, 5.5.1998 г., стp. 11)

                  единствено в член 13, параграф 2

                  Директива 2003/18/ЕО на Европейския парламент и на Съвета
                  (ОВ L 97, 15.4.2003 г., стp. 48)

                  Директива 2007/30/ЕО на Европейския парламент и на Съвета
                  (ОВ L 165, 27.6.2007 г., стр. 21)

                  единствено член 2, параграф 1

            ЧАСТ Б

         Срокове за транспониране в националното право

         (посочени в член 24)

                  Директива

                  Срок за транспониране

                  83/477/ЕИО

                  31 декември 1986 г. (1)

                  91/382/ЕИО

                  1 януари 1993 г. (2)

                  98/24/ЕО

                  5 май 2001 г.

                  2003/18/ЕО

                  14 април 2006 г.

                  2007/30/ЕО

                  31 декември 2012 г.

         (1)  Тази дата се заменя с датата 31 декември 1989 г. що се отнася до дейностите, свързани с добив на азбест.

         (2)  По отношение на Република Гърция срокът за транспониране на директивата е 1 януари 1996 г. Въпреки това срокът за транспониране на разпоредбите, отнасящи се до дейностите, свързани с добив на азбест, е 1 януари 1996 г. за всички държави-членки и 1 януари 1999 г. за Република Гърция.

      ПРИЛОЖЕНИЕ III

         Таблица на съответствието

                  Директива 83/477/ЕИО

                  Настоящата директива

                  Член 1, параграф 1

                  Член 1, параграф 1

                  Член 1, параграф 2

                  —

                  Член 1, параграф 3

                  Член 1, параграф 2

                  Член 2, първо—шесто тире

                  Член 2, букви a)—е)

                  Член 3, параграфи 1—3

                  Член 3, параграфи 1—3

                  Член 3, параграф 3а

                  Член 3, параграф 4

                  Член 3, параграф 4

                  Член 3, параграф 5

                  Член 4, уводни думи

                  Член 4, параграф 1

                  Член 4, точка 1

                  Член 4, параграф 2

                  Член 4, точка 2

                  Член 4, параграф 3

                  Член 4, точка 3

                  Член 4, параграф 4

                  Член 4, точка 4

                  Член 4, параграф 5

                  Член 5

                  Член 5

                  Член 6, точки 1—5

                  Член 6, букви a)—д)

                  Членове 7 и 8

                  Членове 7 и 8

                  Член 9, параграф 2

                  Член 9

                  Член 10

                  Член 10

                  Член 10а

                  Член 11

                  Член 11, параграфи 1 и 2

                  Член 12, първа и втора алинея

                  Член 12, параграф 1

                  Член 13, параграф 1

                  Член 12, параграф 2, първа алинея

                  Член 13, параграф 2, първа алинея

                  Член 12, параграф 2, втора алинея, първо тире

                  Член 13, параграф 2, втора алинея, буква a)

                  Член 12, параграф 2, втора алинея, второ тире

                  Член 13, параграф 2, втора алинея, буква б)

                  Член 12, параграф 2, втора алинея, трето тире

                  Член 13, параграф 2, втора алинея, буква в)

                  Член 12, параграф 2, трета алинея, първо тире

                  Член 13, параграф 2, трета алинея, буква a)

                  Член 12, параграф 2, трета алинея, второ тире

                  Член 13, параграф 2, трета алинея, буква б)

                  Член 12, параграф 2, трета алинея, трето тире

                  Член 13, параграф 2, трета алинея, буква в)

                  Член 12, параграф 2, трета алинея, четвърто тире

                  Член 13, параграф 2, трета алинея, буква г)

                  Член 12, параграф 2, трета алинея, четвърто тире, първо подтире

                  Член 13, параграф 2, трета алинея, буква г), подточка i)

                  Член 12, параграф 2, трета алинея, четвърто тире, второ подтире

                  Член 13, параграф 2, трета алинея, буква г), подточка ii)

                  Член 12, параграф 3

                  Член 13, параграф 3

                  Член 12а

                  Член 14

                  Член 12б

                  Член 15

                  Член 13, параграф 1, буква a)

                  Член 16, параграф 1, буква a)

                  Член 13, параграф 1, буква б)

                  Член 16, параграф 1, буква б)

                  Член 13, параграф 1, буква в), подточки i) и ii)

                  Член 16, параграф 1, буква в)

                  Член 13, параграф 1, буква в), подточка iii)

                  Член 16, параграф 1, буква г)

                  Член 13, параграф 1, буква в), подточка iv)

                  Член 16, параграф 1, буква д)

                  Член 13, параграф 1, буква в), подточка v)

                  Член 16, параграф 1, буква е)

                  Член 13, параграф 2

                  Член 16, параграф 2

                  Член 14, параграф 1, уводно изречение

                  Член 17, параграф 1, уводно изречение

                  Член 14, параграф 1, първо—пето тире

                  Член 17, параграф 1, букви a)—д)

                  Член 14, параграф 2

                  Член 17, параграф 2

                  Член 15, уводно изречение

                  Член 18, параграф 1

                  Член 15, точки 1—4

                  Член 18, параграфи 2—5

                  Член 16, уводно изречение

                  Член 19, параграф 1

                  Член 16, точки 1—3

                  Член 19, параграфи 2—4

                  Член 16а

                  Член 20

                  Член 17

                  Член 21

                  Член 17а

                  Член 22

                  Член 18, параграф 1

                  —

                  Член 18, параграф 2

                  Член 23

                  —

                  Член 24

                  —

                  Член 25

                  Член 19

                  Член 26

                  Приложение II

                  Приложение I

                  —

                  Приложение II

                  —

                  Приложение III


title: Директива 97/5/ЕО на Европейския парламент и на Съвета от 27 януари 1997 година относно презграничните кредитни преводи

text:
Важна правна забележка

|

31997L0005

Официален вестник n° L 043 , 14/02/1997 стр. 0025 - 0030 специално чешко издание глава 06 том 02 стр. 305  - 310 специално испанско издание глава 06 том 02 стр. 305  - 310 специално унгарско издание глава 06 том 02 стр. 305  - 310 специално литвийско издание глава 06 том 02 стр. 305  - 310 LV.ES глава 06 том 02 стр. 305  - 310 MT.ES глава 06 том 02 стр. 305  - 310 PL.ES глава 06 том 02 стр. 305  - 310 SK.ES глава 06 том 02 стр. 305  - 310 специално словенско издание глава 06 том 02 стр. 305  - 310

		19970127Директива 97/5/ЕО на Европейския парламент и на Съветаот 27 януари 1997 годинаотносно презграничните кредитни преводиЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,Като взеха предвид Договора за създаване на Европейската общност, и по-специално член 100а от него,като взеха предвид предложението на Комисията [1],като взеха предвид становището на Икономическия и социален комитет [2],като взеха предвид становището на Европейския паричен институт,като действат в съответствие с процедурата, уредена в член 189б от Договора [3], по смисъла на съвместния текст, одобрен на 22 ноември 1996 г. от Помирителния комитет,(1) като имат предвид, че обемът на презграничните плащания нараства устойчиво, тъй като изграждането на вътрешния пазар и напредъкът към пълен икономически и паричен съюз води до по-голяма търговия и движение на хора вътре в общността; като имат предвид, че презграничните кредитни преводи представляват значителна част от обема и стойността на презграничните плащания;(2) като имат предвид, че за лицата и стопанските субекти, особено малките и средни предприятия, е съществено важно да могат да извършват кредитни преводи бързо, надеждно и евтино от една част на Общността в друга; като имат предвид, че в съответствие с уведомлението на Комисията относно прилагането на правилата за конкуренция на ЕО към презграничните преводи [4], по-голямата конкуренция на пазара за презгранични преводи би трябвало да доведе до подобряване на услугите и намаляване на цените;(3) като имат предвид, че настоящата директива се стреми да подкрепи напредъка, постигнат в изграждането на вътрешния пазар, и в частност, в либерализацията на движението на капитала с оглед прилагането на Икономическия и паричен съюз; като имат предвид, че нейните разпоредби следва да се прилагат към кредитни преводи във валутите на държавите членки и в екю;(4) като имат предвид, че Европейският парламент в своята резолюция от 12 февруари 1993 г. [5] призовава за директива на Съвета, която да уреди правилата в областта на прозрачността и осъществяването на презгранични плащания;(5) като имат предвид, че въпросите, обхванати от настоящата директива, следва да бъдат разглеждани отделно от систематичните въпроси, които остават за разглеждане в Комисията; като имат предвид, че може да се окаже необходимо да се направи последващо предложение, което да обхване тези систематични въпроси, особено проблема за необратимост на сетълмента;(6) като имат предвид, че целта на настоящата директива е да подобри услугите по презграничните кредитни преводи и по този начин да съдейства на Европейския паричен институт (ЕПИ) в неговата задача да насърчава ефективността на презграничните плащания с оглед подготовката на третата фаза на Икономическия и паричен съюз;(7) като имат предвид, че в съответствие с целите, залегнали във второто изложение, настоящата директива би следвало да се прилага към който и да е кредитен превод на стойност, по-малка от 50000 ECU;(8) като имат предвид, че съгласно третия параграф на член 3б от Договора, както и с оглед осигуряване на прозрачност, настоящата директива урежда минималните изисквания, необходими да се осигури задоволително ниво на информация за клиента както преди, така и след изпълнението на презграничен кредитен превод; като имат предвид, че тези изисквания включват указания за процедури за обжалване и обезщетения, предлагани на клиентите, както и достъпа до тях; като имат предвид, че настоящата директива урежда минималните изисквания за извършване (по-специално по отношение на условията за изпълнение) относно това, кои институции, предлагащи услуги за презгранични кредитни преводи, би трябвало да се придържат към нея, включително към задълженията да извършват презгранични кредитни преводи в съответствие с нарежданията на клиента; като имат предвид, че настоящата директива изпълнява условията, произтичащи от принципите, установени в препоръка 90/109/EИО на Комисията от 14 февруари 1990 г. за прозрачност на банковите условия, отнасящи се до презгранични финансови транзакции [6]; като имат предвид, че настоящата директива не засяга Директива 91/308/ЕИО на Съвета от 10 юни 1991 г. за предпазване от използване на финансовата система за пране на пари [7];(9) като имат предвид, че настоящата директива би следвало да допринесе за намаляване на максималното време за изпълнение на презгранични преводи и да насърчи онези институции, на които това вече отнема малко време, да продължат да поддържат тази практика;(10) като имат предвид, че в доклада, който Комисията ще внесе в Европейския парламент и в Съвета в рамките на две години от прилагането на настоящата директива, би трябвало да се проучи с особено внимание срокът, който ще бъде прилаган, когато липсва уговорен срок между наредителя и неговата институция, отчитайки както техническото развитие, така и съществуващото положение във всяка държава-членка;(11) като имат предвид, че би следвало да съществува задължение за институциите за възстановяване на средствата, в случай на неуспешно приключване на кредитния превод; като имат предвид, че задължението да възстановяват средствата налага бъдеща вероятна отговорност на институциите, които биха могли, при липса на каквото и да е ограничение, да имат вреден ефект върху изискванията за платежоспособност; и че задължението за възстановяване на средствата би трябвало следователно да бъде приложимо до 12500 ECU;(12) като имат предвид, че член 8 не засяга общите разпоредби на националното право, съгласно което институцията носи отговорност към наредителя, когато презграничен кредитен превод не е бил приключен поради грешка, извършена от тази институция;(13) като имат предвид, че измежду обстоятелствата, с които участващите в изпълнението на презгранични кредитни преводи институции могат да се сблъскат, включително такива, които се отнасят до несъстоятелност, е необходимо да се разграничават причинени от форсмажорни обстоятелства; като имат предвид, че за тази цел определението на форсмажорни обстоятелства, дадено в член 4, параграф 6 от Директива 90/314/EЕС от 13 юни 1990 г. за пакетни туристически пътувания, пакетни туристически ваканции и пакетни туристически обиколки [8] би следвало да се вземе като основа;(14) като имат предвид, че в държавите-членки е необходимо да има задоволителни и ефективни процедури за рекламация и компенсация при уреждане на евентуални спорове между клиенти и институции, като се използват съществуващите процедури, когато това е подходящо,ПРИЕХА НАСТОЯЩАТА ДИРЕКТИВА:РАЗДЕЛ IОБХВАТ И ОПРЕДЕЛЕНИЯЧлен 1ОбхватРазпоредбите на настоящата директива се прилагат към презгранични кредитни преводи във валутите на държавите-членки и в екю до равностойността на 50000 ECU, наредени от лица, различни от тези, посочени в член 2 букви а), б) и в), и извършвани от кредитни или други институции.Член 2ОпределенияЗа целите на настоящата директива:a) "кредитна институция" означава институция, така както е дефинирана в член 1 от Директива 77/780/ЕИО [9] на Съвета, като включва клонове, намиращи се в Общността, по смисъла на третото тире от посочения член, на кредитни институции, със седалища извън Общността и които по занятие изпълняват презгранични кредитни преводи;б) "друга институция" означава, което и да е физическо или юридическо лице, различно от кредитна институция, което по занятие изпълнява презгранични кредитни преводи;в) "финансова институция" е институция, както е дефинирана в член 4, параграф 1 от Регламент (ЕО) № 3604/93 на Съвета, от 13 декември 1993 г., определящ дефинициите за прилагане на забрана за привилегирован достъп, посочени в член 104а от Договора [10];г) "институция" означава кредитна или друга институция; за целите на членове 6, 7 и 8, клоновете на една кредитна институция, намиращи се в различни държави членки, които участват в извършването на презгранични кредитни преводи, се считат за отделни институции;д) "посредническа институция" означава институция, различна както от тази на наредителя, така и от тази на бенефициера, която участва в извършването на презграничен кредитен превод;е) "презграничен кредитен превод" означава транзакция, осъществена по инициатива на наредителя посредством институция или неин клон в една държава-членка, с цел предоставяне на определена сума на разположение на бенефициера в институция или неин клон в друга държава-членка; наредителят и бенефициерът могат да бъдат едно и също лице;ж) "нареждане за презграничен кредитен превод" означава безусловно нареждане в каквато и да е форма, дадено пряко от наредителя на една институция за извършване на презграничен кредитен превод;з) "наредител" означава физическо или юридическо лице, което нарежда извършването на презграничен кредитен превод в полза на бенефициер;и) "бенефициер" означава крайният получател на презграничен кредитен превод, за когото съответните суми са на разположение в сметка, до която той има достъп;й) "клиент" означава наредителят или бенефициерът в съответствие с това, което изисква смисълът;к) "референтна лихва" означава лихвата, представляваща компенсация и установена в съответствие с правилата, въведени от държавата-членка, на чиято територия се намира институцията, която трябва да плати компенсация на клиента;л) "дата на приемане" означава датата на изпълнение на всички условия, изисквани от институцията, по отношение изпълнението на нареждането за презграничен кредитен превод, наличността на задоволително финансово покритие и информацията, необходима за извършване на такова нареждане.РАЗДЕЛ IIПРОЗРАЧНОСТ НА УСЛОВИЯТА ЗА ПРЕЗГРАНИЧНИ КРЕДИТНИ ПРЕВОДИЧлен 3Предварителна информация за условията за презгранични кредитни преводиИнституциите следва да предоставят на настоящите си и евентуални клиенти писмено, а когато е подходящо и с електронни средства, в достъпна и разбираема форма информация за условията за презгранични кредитни преводи. Тя следва да включва поне:- указание за необходимия период за извършване на дадено на институцията нареждане за презграничен кредит на суми, с които да се завери сметката на институцията на бенефициера; началото на този период следва да бъде ясно указано,- указание за необходимия период от получаване на презграничния кредитен превод за суми, постъпили по сметката на институцията, до момента на заверяване на сметката на бенефициера,- начина на изчисляване на комисионни и такси, заплащани на институцията, включително, където е приложимо, и техния процент,- ако има такъв, вальора, прилаган от институцията,- детайли за процедурите по рекламация и компенсация, които са на разположение на клиента и начините за достъп до тях,- посочване на използвания референтен обменен курс.Член 4Последваща информация за презграничния кредитен преводСлед извършване или получаване на презграничен кредитен превод институциите предоставят на своите клиенти, освен ако последните изрично не са се отказали от това, ясна писмена информация в достъпна и разбираема форма, включително, където е подходящо, и с електронни средства. Информацията следва да включва поне:- референция, позволяваща на клиента да идентифицира презграничния кредитен превод;- първоначалния размер на презграничния кредитен превод;- размера на всички разходи и комисионни, платими от клиента;- ако има такъв, вальора, прилаган от институцията.Когато наредителят е посочил, че разходите за презграничния кредитен превод се поемат изцяло или частично от бенефициера, последният следва да бъде информиран за това от своята институция.Когато сума е конвертирана в друга валута, институцията, която я е конвертирала, следва да информира своя клиент за използвания обменен валутен курс.РАЗДЕЛ IIIМИНИМАЛНИ ЗАДЪЛЖЕНИЯ НА ИНСТИТУЦИИТЕ ПРИ ПРЕЗГРАНИЧЕН КРЕДИТЕН ПРЕВОДЧлен 5Специфични ангажименти на институциятаОсвен ако не желае да работи с този клиент, по искане на клиент за презграничен кредитен превод с указани спецификации, институцията трябва да поеме ангажимент относно необходимото време за извършване на превода и платимите комисионни и разходи, отделно от онези, отнасящи се до използвания обменен валутен курс.Член 6Задължения, свързани с необходимото време1. Институцията на наредителя извършва съответния презграничен кредитен превод в срока, уговорен с наредителя.Когато уговореният срок не е спазен или при отсъствие на такъв, когато в края на петия банков работен ден, следващ датата на приемане на нареждането за презграничен кредитен превод, сумата не е заверена по сметката на институцията на бенефициера, тази на наредителя компенсира наредителя.Компенсацията следва да съдържа плащане на лихва, изчислена чрез прилагането на референтната лихва към размера на презграничния кредитен превод, за периода от:- края на уговорения срок или в случай на липса на такъв края на петия банков работен ден, следващ датата на приемане на нареждането за презграничен кредитен превод, до- датата, на която сумата се заверява по сметката на институцията на бенефициера.По същия начин, когато презграничен кредитен превод не е извършен в уговорения срок или при липса на уговорен срок, преди края на петия банков работен ден, следващ датата на приемане на презграничния кредитен превод и той е в посредническата институция, от тази институция следва да бъде изискано да компенсира институцията на бенефициера.2. Институцията на бенефициера следва да предостави на разположение на бенефициера средствата по презграничния кредитен превод в срока, уговорен с бенефициера.Когато уговореният срок не е спазен или при липса на уговорен срок, когато в края на банковия работен ден, следващ деня, в който сметката на институцията на бенефициера е била заверена, а сумите не са постъпили по сметката на бенефициера, институцията на бенефициера го компенсира.Компенсацията се състои от заплащане на лихва, изчислена чрез прилагането на референтната лихва към сумата на презграничния кредитен превод, за периода от:- края на уговорения срок или при липса на такъв, края на банковия работен ден, следващ деня, в който сумата е постъпила по сметка на институцията на бенефициера, до- датата, до която сумите постъпят по сметката на бенефициера.3. Компенсацията по параграфи 1 и 2 не се изплаща, когато институцията на наредителя или, в зависимост от случая, тази на бенефициера, може да установи, че закъснението се дължи на наредителя или, според случая, на бенефициера.4. Параграфи 1, 2 и 3 изцяло не засягат другите права на клиентите и институциите, които са участвали в изпълнението на нареждане за презграничен кредитен превод.Член 7Задължение за извършване на презграничен превод в съответствие с инструкциите1. Институцията на наредителя, всяка посредническа институция и тази на бенефициера, след датата на получаване на нареждане за презграничен кредитен превод, са задължени да изпълнят този превод в пълния му размер, освен ако наредителят не е посочил, че разходите по него изцяло или частично се поемат от бенефициента.Първата алинея не засяга възможността на институцията на бенефициента да наложи на последния такса за управлението на неговата сметка, съгласно съответните правила и обичаи. Такава такса, обаче, не може да бъде използвана от институцията, за да избегне задълженията, наложени от посочената алинея.2. Без да се засяга правото на какъвто и да е иск, който може да бъде предявен, когато институцията на наредителя или посредническата институция са удържали от сумата на презграничния кредитен превод в нарушение на параграф 1, институцията на наредителя следва по искане на наредителя да завери, без всякакви удръжки и за своя сметка удържаната сума на бенефициента, освен ако наредителят не поиска сумата да бъде заверена на неговата сметка.Всяка посредническа институция, която е направила отбив в нарушение на параграф 1, връща удържаната сума, без каквито и да е удръжки и за своя сметка, на институцията на наредителя или ако институцията на наредителя е поискала, на бенефициера на презграничния кредитен превод.3. Когато нарушението на задължението за изпълнение на нареждане за презграничен кредитен превод, в съответствие с нарежданията на институцията на наредителя, е било причинено от институцията на бенефициера, без да се засяга правото на други искове, които могат да бъдат предявени, институцията на бенефициера е задължена да завери сметката на бенефициера за своя собствена сметка с всяка грешно удържана сума.Член 8Задължение на институциите да възстановяват суми в случай на неизвършване на превод1. Ако след приемане на нареждането за презграничен кредитен превод от институцията на наредителя, сметката на институцията на бенефициера не е заверена със съответната сума, без да се засяга правото на други искове, които могат да бъдат предявени, институцията на наредителя заверява сметката на наредителя с размера на презграничния кредитен превод, но с не повече от 12500 ECU плюс:- лихва, изчислена чрез прилагане на референтната лихва към размера на презграничния кредитен превод за периода между датата на нареждането за презграничен кредитен превод и датата на заверяването, и- таксите, свързани с презграничния кредитен превод, платени от наредителя.Тези суми следва да бъдат на разположение на наредителя в срок от четиринадесет банкови работни дни след датата на неговото искане, освен ако със сумата, съответстваща на презграничния кредитен превод, не е била междувременно заверена сметката на институцията на бенефициера.Такова искане не може да бъде направено преди изтичане на уговорения между институцията на наредителя и самия него срок за изпълнение на нареждане за презграничен кредитен превод или при липса на уговорен срок преди изтичане на срока, посочен в чл. 6, параграф 1, втора алинея.По същия начин всяка посредническа институция, която е приела нареждане за презграничен кредитен превод, има задължение да възстанови за своя сметка сумата му, включително съответните разходи и лихва на институцията, която е наредила да осъществи нареждането. Ако презграничният кредитен превод не е извършен поради грешки или пропуски в нарежданията, дадени от тази институция, посредническата институция се стреми, доколкото това е възможно, да възстанови сумата на превода.2. Чрез дерогация от параграф 1, ако презграничният кредитен превод не е извършен поради неизпълнение от посредническата институция, избрана от институцията на бенефициера, последната е задължена да предостави на разположение на бенефициера сума до 12500 ECU.3. Чрез дерогация от параграф 1, в случай че презграничният кредитен превод не е извършен поради грешка или пропуск в нарежданията, дадени от наредителя на неговата институция, или поради неизвършване на презграничния кредитен превод от посредническата институция, изрично избрана от наредителя, институцията на наредителя и другите участващи институции се стремят, доколкото това е възможно, да възстановят сумата на превода.Когато сумата е била възстановена от институцията на наредителя, тя е задължена да я предостави на наредителя. В този случай институциите, включително тази на наредителя, не са задължени да възстановяват натрупаните разходи и лихви и могат да удържат разходите, произтекли от възстановяването, ако те са установени точно.Член 9Форсмажорни обстоятелстваБез да се засягат разпоредбите на Директива 91/308/ЕИО, институциите, участващи при изпълнението на нареждане за презграничен кредитен превод, се освобождават от задълженията, залегнали в настоящата директива, когато те могат да представят форсмажорни причини (извънредни и непредвидими събития извън контрола на лицето, позоваващо се на форсмажорни обстоятелства), последствията от които биха били неизбежни, въпреки всички усилия за обратното и които се отнасят към нейните разпоредби.Член 10Уреждане на споровеДържавите членки осигуряват адекватни и ефективни процедури за обжалване и защита при уреждането на спорове между наредителя и неговата институция или между бенефициера и неговата институция, използвайки, когато това е необходимо, съществуващите процедури.РАЗДЕЛ IVЗАКЛЮЧИТЕЛНИ РАЗПОРЕДБИЧлен 11Прилагане1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 14 август 1999 г.Те незабавно информират Комисията за това.Когато държавите членки приемат тези мерки, в тях се съдържа позововане на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните законови, подзаконови и административни разпоредби, които те са приели в областта, уредена от настоящата директива.Член 12Доклад до Европейския парламент и СъветаНе по-късно от две години след началната дата за прилагане на настоящата директива, Комисията внася доклад в Европейския парламент и в Съвета относно нейното прилагане, придружен, ако е необходимо, от предложения за изменение.В съответствие с положението и техническото развитие на всяка държава-членка, този доклад следва изрично да засяга въпроса за срока, залегнал в член 6, параграф 1.Член 13Влизане в силаНастоящата директива влиза в сила след датата на публикуването ѝ в Официален вестник на Европейските общности.Член 14АдресатиАдресати на настоящата директива са държавите-членки.Съставено в Брюксел на 27 януари 1997 година.За Европейския парламентПрезидентJ. M. Gil-RoblesЗа СъветаПрезидентG. Zalm[1] ОВ С 360, 17.12.1994 г., стр. 13, иОВ С 199, 3.8.1995 г., стр. 16.[2] ОВ С 236, 11.9.1995 г., стр. 1.[3] Становище на Европейския парламент от 19 май 1995 г. (ОВ С 151, 19.6.1995 г., стр. 370), Обща позиция на Съвета от 4 декември 1995 г. (ОВ С 353, 30.12.1995 г., стр. 52) и Решение на Европейския парламент от 13 март 1996 г. (ОВ С 96, 1.4.1996 г., стр. 74). Решение на Съвета от 19 декември 1996 г. и Решение на Европейския парламент от 16 януари 1997 г.[4] ОВ С 251, 27.9.1995 г., стр. 3.[5] ОВ С 72, 15.3.1993 г., стр. 158.[6] ОВ L 67, 15.3.1990 г., стр. 39.[7] ОВ L 166, 28.6.1991 г., стр. 77.[8] ОВ L 158, 23.6.1990 г., стр. 59.[9] ОВ L 322, 17.12.1977 г., стр. 30. Директива, последно изменена с Директива 95/26/ЕО (ОВ L 168, 18.7.1995 г., стр. 7).[10] ОВ L 332, 31.12.1993 г., стр. 4.--------------------------------------------------